བུ་ལ་བཅངས་པའི་བརྩེ་བ།བརྐུ་འཕྲོག་པའི་ལག་ནས་རང་བུ་འཚོལ་བའི་ཨ་ཧྤི་གྷ་ནི་སི་ཐན་གྱི་བུད་མེད་ཅིགཅེས་པའི་དཔེ་དེབ་འདི་ནི་ཁ་ཆེའི་ཆོས་ལུགས་ཀྱི་ཤུགས་རྐྱེན་ཆེ་བའི་སྤྱི་ཚོགས་ཁྲོད་བུད་མེད་ཀྱི་དཀའ་སྡུག་དང་ལས་དབང་གི་གནས་སྟངས་ཐད་ཀྱི་དཔེ་མཚོན་དཔེ་དེབ་ཅིག་རེད།དཔེ་དེབ་འདིར་ཨ་ཧྤི་གྷ་ནི་སི་ཐན་གྱི་བུད་མེད་མར་ཡཱན་གྱི་རྨོ་མོ་དང་།མོའི་ཨ་མ།མོ་རང་ཉིད་བཅས་བུད་མེད་གཙོ་རྐང་དུ་བཟུང་བའི་མི་རབས་གསུམ་གྱི་ལོ་རྒྱུས་དང་ལས་དབང་ལྷུག་བརྗོད་རྒྱས་གླེང་བྱས་ཡོད་ཅིང་།ཆོས་ལུགས་དང་རིག་གཞུང་།ཆབ་སྲིད་དང་མི་སྒེར་གྱི་འཚོ་བའི་ཁྲོད་གང་དུའང་ཨབ་གྷན་གྱི་བུད་མེད་ཚོ་ནི་རེ་བ་དང་རྨི་ལམ་གང་ཡང་མངོན་གྱུར་བྱ་ཐབས་མེད་པའི་གནས་བབ་ཅིག་ཏུ་ཡོད་པ་སྟེ།དཔེ་དེབ་ཀྱི་མགོ་མཇུག་གཉིས་སུ་བསྟན་པ་ལྟར།ཨབ་གྷན་གྱི་བུད་མེད་ཚོར་རྨི་ལམ་ཡོད་ཆོག་ཀྱང་།མངོན་གྱུར་ཡོང་བ་ནི་སྐྱེས་པ་ཚོ་ཁོ་ན་ཡིན་པའི་གནས་སྟངས་གསལ་འདོན་དང་།ཡང་ན་དཔེ་དེབ་དུ་ནན་བཤད་བྱས་པའི་སྐད་ཆ་སྟེ།ཨབ་གྷན་གྱི་རིག་གཞུང་ཁྲོད་བུད་མེད་བཅིངས་གྲོལ་གྱི་ལམ་ཁ་མེད་པའི་ངང་ཚུལ་ཁུངས་སྐྱེལ་བྱས་འདུག